Prizonierii de război ucraineni, care sunt ținuți în teritoriile ocupate sau în Rusia, sunt supuși unor torturi severe pe parcursul a luni de zile, se precizează în raportul Comisiei Internaționale Independente a ONU.
Tortura are scopul obținerii de informații, cât și în vederea pedepsei. De asemenea, rușii au comis violențe sexuale împotriva militarilor ucraineni. Autorii sunt membri ai "forțelor speciale" ruse ale Serviciului Federal al Penitenciarelor și angajații acestora cu normă întreagă. La interogatorii au luat parte și angajații FSB (serviciul de securitate al Rusiei).
Prizonierii de război ucraineni au fost transferați și ținuți în închisori între 9 la 15 luni, în șapte locuri diferite din Rusia și pe teritoriul Ucrainei ocupate.
Deținuții au fost ținuți în centrul de arestare preventivă nr. 1 din orașul Kursk, în centrul de arest preventiv nr. 2 din orașul Stary Oskol, în colonia corecțională nr. 6 din orașul Valuyki, Regiunea Belgorod, în colonia corecțională nr. 1 din orașul Donsky, regiunea Tula.
Unul dintre soldații ucraineni, eliberat din captivitate, a povestit cum a fost supus torturii în colonia corecțională nr. 1 din orașul Donsky. Potrivit acestuia, angajații FSVP l-au bătut înainte și după interogatoriu, în urma căruia i s-a rupt o claviculă.
În ciuda rănii la picior, l-au pus să sară pe loc de mai multe ori până a făcut cangrenă. În arest a fost bătut la fese până a început să sângereze din anus, iar în curtea coloniei a fost bătut în cap și s-a rănit grav la picior.
Militarului i s-au spart și câțiva dinți. Din cauza disperării a intenționat să se spânzure cu ajutorul uniformei în celulă, dar a fost arestat după această tentativă și bătut groaznic, până i-au rupt coccisul și degetul de la picior. De asemenea, a fost torturat cu șocuri electrice timp de 2 săptămâni. După eliberarea din captivitate, a fost supus unui tratament de 36 de ori.
Una dintre victime a spus că a fost bătut cu diferite instrumente în diferite părți ale corpului. Călăii întrebau batjocoritor: "Când vei muri în sfârșit?"
Au fost înregistrate și cazuri când prizonierii au fost torturați cu curent electric în timp ce făceau duș.
"A fost crud. A fost incredibil de dureros. Aproape tot timpul am stat întins pe podea, rănile îmi sângerau, dar acești oameni fără milă au râs și au cerut să mă ridic", a spus fostul prizonier de război.
Cei torturați au spus că rușii i-au amenințat că îi violează, le-au atins cavitățile corpului în timpul controalelor și le-au torturat cu brutalitate organele genitale. Unul dintre bărbați a povestit cum a fost torturat cu curent electric în zona organelor genitale. Victimele au menționat și alte metode de tortură care au fost utilizate sistematic în unele centre de arest preventiv.
Soldații ucraineni care au supraviețuit prizonieratului după ce au fost capturași de gruparea Wagner
Un luptător din brigada 17 a Forțelor Armate ale Ucrainei a povestit cum a fost martor la uciderea în masă a prizonierilor ucraineni. Wagneriții au împușcat 17 soldați ucraineni și doar 2 dintre ei au reușit să supraviețuiască. Un alt soldat a spus că a văzut capetele a doi ucraineni uciși și l-au amenințat că îi vor tăia și lui capul. Aceste cazuri nu au constituit o excepție, ci, mai degrabă, au devenit un fenomen sistemic.
Raportul ONU afirmă că deținuților li s-a refuzat în mare parte asistența medicală. Mâncarea era proastă, porțiile erau mici, iar timpul mesei era de la 2 la 7 minute. Victimele au raportat că suferă de foame excesivă și au recurs la a mânca viermi, săpun, hârtie și resturi de mâncare pentru câini, ceea ce a dus la o scădere dramatică a greutății corporale. În unele locuri de detenție, accesul la dușuri și toalete era limitat, iar o gaură în pământ servea drept toaletă.
"Nici o ființă vie nu merită să fie tratată așa cum rușii îi tratează pe ucrainenii. Nu te mai simți ca o persoană acolo", a spus un fost prizonier.